Encarnación Águila Sánchez

Encarnación Águila Sánchez, Encarna Águila izenez ezaguna (Almeriako Huércal-Overa, 1971) Geologian lizentziatua. Kooperatibismoaren defendatzailea, 2008ko azaroan Kooperatiba Berritzaile Onenaren Arco Iris Saria jaso zuen. Natures S. Coop kooperatiba andaluziarreko gerentea da. 

 Historia 

 Prestakuntza-etapa 
Almeriako landa-herri txiki batean jaio zen, nekazari-familia batean eta txikitatik izan du zuzeneko harremana landa-lanarekin. Lau ahizpa izan ziren, bera bigarrena. Genero ikuspuntutik emakume gisa sozializatu zuten txikitatik, bizitza pribatuari lotutako zeregin eta rol jakinetan. Ikasle ona, beka lortu zuen Granadako Unibertsitatera joateko eta Geologiako Lizentziatura lortzeko. 

Familia-ekonomia mugatuak ostalaritzan eta jatetxeetan lan egitera bultzatuko du, oporretan, ikasketak ordaintzen laguntzeko. Horri esker ikasiko zuen modu autonomoan irauten eta bere baliabideak kudeatzen, bere interes profesionalaren esparruan aritzeko prestatzen jarraitzen zuen bitartean. 

 Ibilbide profesionala 
Ingurumen-hezkuntzan aritzen da, eta, ondoren, geologo gisa lan egiten du Sevillako Unibertsitateko laborategietan. Bertan, geologiako prestakuntza teknikoarekin jarraitzen du eta spin-off  bat sortzeko aukera ematen zaio, kanpoko kooperatiba gisa eratzen den lehenengoa izanik. Bere garapen profesionaleko arloa izanda, erronka onartzen du, are gehiago lan elkartuko kooperatiba formula berrikuntzarako eta enpresa-ekintzailetzarako modu bat denean.

Horrela, 2007an Emaplicada, S. Coop. And., kooperatibaren bazkide sortzaile bihurtuko zen. Enpresa honek ingurumen-azterketen aholkularitzan kokatzen du bere jarduna, non lurzoruaren eta materia mineralaren "osasun-egoera" diagnostikatzen espezializatua dagoen. Sei urtez gerente-karguan egon zen. 2008ko azaroan Kooperatiba Berritzaile Onenaren Arco Iris Saria jaso zuen.

2013tik Natures, S. Coop. And. enpresaren kudeatzailea da, oro har ondare naturalari eta bereziki geologikoari balioa ematen dion Andaluziako enpresa kooperatiboan. Bere ustez, funtsezkoa da jarduera bakoitzaren esperientzia bakarra izatea parte-hartzaileentzat, horregatik garatzen dituzten ekintzak ingurumen-hezkuntzara, ingurumen-prestakuntzara eta geoturismora zuzenduak izaten dira.  

2014an, Integrapp proiektu kooperatiboaren sorreran parte hartu zuen, Isoluciona, Natures, El Roble eta Aquasport kooperatibek osatua. 

 Kooperatibismoa eta gizarte-ekonomia 
Lan elkartuko kooperatibismoa defendatzen du, eta, hedaduraz, gizarte-ekonomia, beti ere bere balio eta printzipioekin bat. Kooperatiba bizimodu gisa ulertzen du, eta, horri esker, kezkak dituen pertsona bat da, jomuga eta helburu berriak dituena eta ikasten jarraitzeko interesa duena. 
Bere enpresa-proiektuetan nabarmentzekoa da Andaluziako Juntako Ekintzaileei Laguntzeko Lurralde Sareak eta Andaluziako Lan Elkartuko Enpresa Kooperatiben Federazioak (FAECTA) emandako laguntza. 

 Bibliografia 

 Monitoreo y buenas prácticas de liderazgos exitosos de mujeres. Federación Andaluza de Empresas Cooperativa de Trabajo Asociado (FAECTA). 2014.

 Erreferentziak 

Kategoria:Almería probintziako jendea
Kategoria:Kooperatiba sustatzaileak
Kategoria:Gizarte ekonomia